Foto: Getty Images «Real» prezidenti Florentino Peres soliqlarni to‘lashdan bo‘yin tovlaganlikda ayblanayotgan va buni tan olmagan hujumchi Krishtianu Ronaldu e’tiborini faqat futbolga qaratayotganini aytdi. «Ronaldu xotirjam va o‘zini yaxshi his qilmoqda. U faqat o‘z ishi haqida qayg‘uradigan insonlar toifasidan. Uning vijdoni pok, u hech narsani yashirmayapti va noto‘g‘ri ish qilmagan. O‘z vujudi va qalbini «Oltin to‘p» va boshqa sovrinlarni qo‘lga kiritishga bag‘ishlamoqda. Umid qilamanki, u sovrinlarni qo‘lga kiritishdan to‘xtamaydi» - dedi Peres. Eslatib o‘tamiz, Ronaldu Ispaniya prokuraturasi tomonidan qo‘yilgan, 14,7 mln yevro miqdoridagi soliqlarni to‘lashdan bo‘yin tovlaganlik ayblovini tan olmadi. Endi uni sud mahkamasi kutmoqda.